Getið þið útskýrt ljósmyndina sem vísindamenn tóku af svartholi ? Spurningin í heild sinni hljóðaði svona : Ég skil ekki þessa ljósmynd af svartholinu . Getur ekki einhver útskýrt fyrir mér hvað ég er að horfa á . Ef svarti depillinn er skuggi svartholsins er þá ekki hægt að sjá út frá honum hvar svartholið sjálft er sem ég veit að er ósýnilegt ? Hvernig stendur á þessum ljósahring í kringum skuggann . Ætti þessi hringur ekki að vera umhverfis svartholið sjálft ? Hringurinn umhverfis svartholið kemur frá glóandi gasi í umhverfinu sem útvarpssjónaukar á jörðinni greina . Svartholið sjálft er í miðjunni . Ljóshringurinn er móðukenndur vegna þess að sjónaukasamstæðan nær einfaldlega ekki að greina frekari smáatriði . Á myndinni fyrir neðan má sjá tölvulíkan af gasinu umhverfis svartholið eins og það gæti litið út , borið saman við ekta myndina ( til vinstri ) og mynd af tölvulíkaninu eftir að búið er að afmá í sömu upplausn ( hægri ) . Þegar talað er um stærð svarthola er yfirleitt átt við þann radíus frá miðjunni þaðan sem ekkert sleppur , ekki einu sinni ljós . En sú stærð risasvartholsins í M 87 er ekki nema hluti skuggans ( svarta svæðsins ) á myndinni . Á myndinni að neðan má sjá hvar sjóndeild svartholsins er að finna . En skugginn er stærri en sjálft svartholið vegna þess hvernig þyngdaraflið sveigir ljósgeisla samkvæmt almennu afstæðiskenningu Einsteins . Allir þeir samsíða ljósgeislar sem eiga leið hjá og fara nær en sem nemur 2,6 sinnum stærð svartholsins , svigna ofan í það . Athugið að þessi fjarlægð er ekki það sama og sjóndeild svartholsins því hún fer eftir stefnu ljósgeislanna . Ljós sem skotið er beint út eftir radíus svartholsins sleppur aldrei nema það sé fyrir utan sjóndeildina ( eða Schwarzschild-radíus ) . Ef það væri mikið gas fyrir framan svartholið í M 87 frá okkur séð þá myndum við geta séð það . En það vill svo til að svartholið í M 87 hefur snúningsás sem beinist frá okkur og mun meira gas er að finna í skífu umhverfis miðbaug svartholsins . Hvíti hringurinn sýnir sjóndeild svartholsins . Punktalínan sýnir áhrifasvæði skuggans sem er 2,6 sinnum stærra en svartholið í miðjunni . Hvíti hringurinn táknar sjóndeild svartholsins í miðjunni . Þvermálið er um 40 milljarðar kílómetra en sólkerfið okkar kæmist fyrir innan þess ( 3,5 sinnum lengra en braut Plútó ) . Punktalínan táknar áhrifasvæði skuggans sem er 2,6 sinnum stærra en svartholið í miðjunni . Skugginn er stærri en sjálft svartholið því allir ljósgeislar sem fara of nálægt svigna ofan í svartholið . Sá sem stendur hinum megin sér skugga sem er 2,6 sinnum stærri en sjóndeild svartholsins . Skýringarmynd sem sýnir að sá sem stendur hinum megin við svartholið sér skugga sem er sem er 2,6 sinnum stærri en sjóndeild svartholsins . Að lokum er rétt að benda þeim sem hafa áhuga að fræðast meira um svarthol á þetta myndband sem nefnist Hvað er inni í svartholi ? Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .